
Parlamentul  României

Camera  Deputaţilor
Comisia pentru Sănătate şi Familie
               Nr. 28/ 338/ 9 septembrie  2004 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege pentru modificarea şi completarea Legii nr.178/2000 privind produsele cosmetice   ( PLX nr.487/2004 ) , trimis comisiei  pentru examinare,  în fond,  în procedură de urgenţă, cu adresa nr. PLX  487  din 6 septembrie 2004, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei pentru industrii şi servicii nr.23/137/ 8.09.2004, avizul Consiliului Economic şi Social nr.1797/25.08.2004, avizul Consiliului Legislativ nr.1313/10.08.2004, precum şi punctul de vedere al Ministerului Sănătăţii nr.41559/17.09.2004.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                      Nr. 28/ 338/ 9 septembrie 2004

R A P O R T

asupra proiectului de Lege pentru modificarea şi completarea Legii nr.178/2000 privind produsele cosmetice

   ( PLX nr.487/2004 )

1. Cu adresa nr.PLX 487  din 6 septembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege pentru modificarea şi completarea Legii nr.178/2000 privind produsele cosmetice ( PLX nr.487/2004 ), adoptat de către Senat în şedinţa din 6 septembrie 2004.

La întocmirea raportului, comisia a avut în vedere avizul Comisiei pentru industrii şi servicii nr.23/137/ 8.09.2004, avizul Consiliului Economic şi Social nr.1797/25.08.2004, avizul Consiliului Legislativ nr.1313/10.08.2004, precum şi punctul de vedere al Ministerului Sănătăţii nr.41559/17.09.2004.

Prezentul proiect de lege are ca scop concordanţa actului normativ de bază cu prevederile Directivei nr.76/768/EEC, astfel cum a fost modificată prin cel de-al şaptelea Amendament şi realizarea armonizării reglementărilor interne în domeniu cu evoluţiile legislative europene pentru asigurarea liberei circulaţii a mărfurilor şi a unei practici internaţionale comune între statele Uniunii Europene.

Proiectul de lege cuprinde prevederi privind corectarea definiţiei produsului cosmetic, modul de centralizare a datelor privind supravegherea cazurilor de efecte nedorite pentru sănătatea umană, admiterea folosirii unor ingrediente provizoriu admise pentru o perioadă limitată de timp, interzicerea testării pe animale a produselor finite şi a ingredientelor, interzicerea folosirii substanţelor carcinogene, mutagene şi toxice pentru reproducere şi menţionarea pe eticheta produselor a ingredientelor alergene.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege, care face obiectul raportului. 

2. Proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La lucrările comisiei din ziua de 8.09.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

4. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor
Camera Decizională

0.
1.
2.
3.
4.

1.
Pct.10

“10. La articolul 10 alineatul (1), literele b), d) e) şi f) vor avea următorul cuprins:

“b) specificaţiile fizico-chimice şi microbiologice pentru materiile prime şi produsul finit şi criteriile de control de puritate şi microbiologie pentru produsul cosmetic;

……………………………….

d) numele persoanei responsabile cu fabricarea sau importul pentru prima dată a unui produs cosmetic în Uniunea Europeană ; persoana responsabilă trebuie să posede un nivel adecvat de calificare profesională sau experienţă, în conformitate cu legislaţia şi practica Statutului Membru al Uniunii Europene unde sunt fabricate sau unde sunt prima dată importate produsele cosmetice;

e) evaluarea riscului pentru sănătatea umană al produsului cosmetic. Pentru aceasta fabricantul a ţine seama de profilul toxicologic general al ingredientelor folosite, a structurii lor chimice şi nivelului de expunere, în special de caracteristicile de expunere specifice zonei în care produsul va fi aplicat sau de populaţia căreia îi este destinat; pentru produsele destinate copiilor sub 3 ani, precum şi pentru cele destinate exclusiv igienei intime externe trebuie să existe o evaluare specifică a securităţii pentru sănătatea umană. În cazul în care produsul se fabrică în diferite localităţi pe teritoriul României sau al Statelor Membre ale Uniunii Europene, producătorul poate să aleagă o singură locaţie/loc, unde informaţiile privind produsul sunt disponibile. În acest sens, la solicitarea autorităţilor competente pentru monitorizarea produsului, sau al altor autorităţi cu competenţe de control, producătorul este obligat să precizeze adresa la care informaţiile sunt rapid accesibile;

f) numele şi adresa persoanelor calificate responsabile care au evaluat produsul din punct de vedere al siguranţei pentru sănătatea umană; persoanele responsabile pentru evaluare trebuie să aibă diplomă de studii superioare în specialităţile: farmacie, toxicologie, dermatologie, medicină sau o diplomă, aşa cum este definită în cuprinsul Legii nr.200/2004 privind recunoaşterea diplomelor şi calificărilor profesionale pentru profesiile reglementate din România.”


Se propune ca pct.10 să se reformuleze după cum urmează:

“10. La articolul 10 alineatul (1), literele b), d) e) şi f) vor avea următorul cuprins:

b) Nemodificat.
…………………………………..

d) Nemodificat.
e) Nemodificat.

f) numele şi adresa persoanelor calificate responsabile care au evaluat produsul din punct de vedere al siguranţei pentru sănătatea umană; persoanele responsabile pentru evaluare trebuie să aibă diplomă de studii superioare în specialităţile: farmacie, toxicologie, dermatologie, medicină, cosmetică sau o specialitate similară, aşa cum este definită în cuprinsul Legii nr.200/2004 privind recunoaşterea diplomelor şi calificărilor profesionale pentru profesiile reglementate din România.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.Petre Naidin (Fără apartenenţă la un grup parlamentar )  şi Ministerul Sănătăţii .

Pentru concordanţă cu art.7 lit.a) pct.f) din Directiva consolidată.


Camera Deputaţilor.

În cursul dezbaterilor nu s-au înregistrat amendamente respinse.

                PREŞEDINTE,                                                                                                                       SECRETAR,

DEP.ACAD.PROF.DR.MIRCEA IFRIM                                                                                DEP.FARM.ION BURNEI

